สวัสดีค่ะ พอดีประจำเดือนของเดือนมกราไม่มาค่ะ ซึ่งจริงๆแล้วควรจะมาตั้งแต่วันที่ 27 มกรา แต่มันไม่มา แล้ววันที่ 29 ได้มีเพศสัมพันธ์กับแฟนแล้วถุงยางแตก แต่ก็ไปซื้อยาคุมฉุกเฉินมากินในทันทีหลังทำทุกอย่างเสร็จ แต่จนถึงตอนนี้ประจำเดือนยังไม่มาเลยค่ะ ตรวจครรภ์แล้วขึ้นขีดเดียวค่ะ อยากจะถามว่าสาเหตุที่ประจำเดือนไม่มาเกิดจากอะไรค่ะ (ปกติหนูเป็นคนที่รอบเดือนมาไม่ค่อยตรงกันค่ะ)
สวัสดีค่ะการที่ประจำเดือนไม่มาตามรอบเดือนทุก 22-35 วัน อาจมีสาเหตุมาจาก การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลซึ่งการมีเพศสัมพันธ์หลังจากนั้นแล้วถุงยางแตก ต้องกินยาคุมฉุกเฉินไปนั้น ถ้าได้กินยาคุมภายใน 72 ชั่วโมง โอกาสตั้งครรภ์ลดลงไปได้ประมาณ 80-90%หลังจากนี้ให้สังเกตรอบเดือนครั้งถัดไป และสามารถยืนยันการตั้งครรภ์ได้เองด้วยการตรวจการตั้งครรภ์ทางปัสสาวะ ให้ผลบวกได้ตั้งแต่ 10-14 วันหลังปฏิสฯธิ ถ้าให้ผลลบ แต่รอบเดือนก็ยังไม่มา หรือมาไม่สม่ำเสมออยู่ตลอด ควรไปพบแพทย์เพื่อตรวจหาสาเหตุอื่นๆเพิ่มเติมดังกล่าวไป